Albánia debütálása előtt 2005-ben már közvetítette a dalfesztivált, viszont nem indított versenyzőt. Egészen 2012-ig kellett várni az első albán részvételre. Első részvételükkor Igzidora Gjeta és a Kam një këngë vetëm për ju című dal képviselte az országot. A döntőben sikertelenül szerepeltek, hiszen 35 ponttal utolsó helyen végeztek. A következő évi versenytől visszaléptek pénzügyi problémákra hivatkozva, és csak 2015-ben, két kihagyott év után tért vissza. Ekkor érték el eddigi legjobb eredményüket, amely Mishela Raponak köszönhető. Dambaje című dala a legjobb öt közé repítette Albániát, 93 ponttal ötödikek lettek. 2016-ban és 2017-ben tizenharmadik helyen végeztek, a következő két évben pedig tizenhetedik helyen zártak.